Na temelju članaka 31. stavka 2. i 31. a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), a u svezi s člankom 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20), članka 25. Statuta Općine Ružić („Službeni vjesnik Šibensko-kninske županije“, broj 07/21) i članka 25. Poslovnika Općinskog vijeća Općine Ružić („Službeni vjesnik Šibensko-kninske županije“, broj 07/21), Općinsko vijeće Općine Ružić na svojoj 2. sjednici održanoj 26. lipnja 2025. godine, donijelo je

**ODLUKU**

**o visini naknade za rad članovima**

**Općinskog vijeća Općine Ružić**

**Članak 1.**

Ovom Odlukom utvrđuje se visina naknade za rad članovima Općinskog vijeća Općine Ružić (u daljnjem tekstu: Općinsko vijeće).

Sredstva za naknade iz stavka 1. ovoga članka osiguravaju se u Proračunu Općine Ružić.

**Članak 2.**

Član Općinskog vijeća ima pravo na naknadu za rad u Općinskom vijeću, a određuje se u neto iznosu po članu Općinskog vijeća tako da ukupna godišnja neto naknada po članu Općinskog vijeća ne smije iznositi više od 796,34 eura (6.000,00 kuna).

Predsjednik Općinskog vijeća ima pravo na ukupnu neto godišnju naknadu za rad u Općinskom vijeću u maksimalnom iznosu od 1.194,51 eura (9.000,00 kuna).

**Članak 3.**

Članu Općinskog vijeća pripada naknada za rad u Općinskom vijeću u neto iznosu od 75,00 eura, po nazočnosti na sjednicama Općinskog vijeća, s pripadajućim porezima i doprinosima.

Predsjedniku Općinskog vijeća pripada naknada u neto iznosu od 99,00 eura mjesečno, s pripadajućim porezima i doprinosima.

**Članak 4.**

Stupanjem na snagu ove Odluke prestaje važiti Odluka o visini naknade za rad članovima Općinskog vijeća Općine Ružić („Službeni vjesnik Šibensko-kninske županije“, broj 12/21).

**Članak 5.**

Ova Odluka stupa na snagu osmog dana od dana objave u „Službenom glasilu Općine Ružić“.

KLASA: 120-02/25-01/1

URBROJ: 2182-8-02-25-1

Gradac, 26. lipnja 2025. godine

OPĆINSKO VIJEĆE OPĆINE RUŽIĆ

PREDSJEDNIK

Ivica Mikelić, v.r.